અમદાવાદ અને સુરત સુધી બટાકા વેચાય તોય ર૦ હજાર કટ્ટા રોજની ખપત થાય એટલે ર મહિનામાં ૧ર લાખથી ૧૪ લાખ કટ્ટાનો નિકાલ થાય. છેલ્લે ૧૦ લાખ જેટલા કોલ્ડ સ્ટોરેજમાં રાખેલા બટાકા બજારમાં પાણીના મૂલે વેચાશે અથવા ખેડૂતો કે વેપારીઓએ તેને ફેંકવાનો વારો આવશે. આ અંગે એપીએમસીના સેક્રેટરી દીપક પટેલે જણાવ્યું હતું કે જો આ જ પરિસ્થિતિ રહેશે અને નવા માલના સંગ્રહ માટે કોલ્ડ સ્ટોરેજના બટાકાનો સંગ્રહ બહાર આવશે તો ભાવ હજુ વધુ ગગડી જશે, જોકે હાલમાં પણ બટાકાના ભાવ ઓછા હોવાનું તેમણે વધુમાં જણાવ્યું હતું.